வீடு திரும்பும் வழியில், “ரவி, ஒண்ணு சொல்வேன். படபடப்பு ஆகக்கூடாது. நல்ல விஷயம்தான். ஆனா, ரொம்ப உணர்ச்சிவசப்படாதே. அதிக சந்தோஷத்துல ஒண்ணு கிடக்க ஒண்ணு ஆயிடக்கூடாது...” என்று எக்கச்சக்கமாக பில்டப் கொடுத்துவிட்டு, பைக்குள்ளிருந்து கல்கி புத்தகத்தை எடுத்து என்னிடம் நீட்டினார். அவர் அதை என்னிடம் கொடுக்கும்போது அவர் விரல்கள் நடுங்கியதை கவனித்தேன். புத்தகத்தை வாங்கிப் புரட்டிப் பார்த்தேன். என் கதை ‘கரிநாக்கு’ அதில் மூன்று பக்க அளவில் பிரசுரமாகியிருந்தது. ‘ஸோபிலா’ என்றொரு ஓவியர் படம் வரைந்திருந்தார்.